รองนายกรัฐมนตรี ระบุ หากพรรคอนาคตใหม่ จะรณรงค์เรื่องยกเลิกการเกณฑ์ทหาร ก็สามารถทำได้ แต่ต้องอยู่ในกรอบของกฎหมาย
รองนายกรัฐมนตรี ระบุ หากพรรคอนาคตใหม่ จะรณรงค์เรื่องยกเลิกการเกณฑ์ทหาร ก็สามารถทำได้ แต่ต้องอยู่ในกรอบของกฎหมายพลเอก ประวิตร วงษ์สุวรรณ รองนายกรัฐมนตรี กล่าวถึงนายธนาธร จึงรุ่งเรืองกิจ หัวหน้าพรรคอนาคตใหม่ ที่ประกาศเดินหน้าต่อ เป้าหมายเพื่อการเปลี่ยนแปลงประเทศ โดยรณรงค์ยกเลิกการเกณฑ์ทหาร ภายหลังศาลรัฐธรรมนูญ ชี้ขาดพ้นสมาชิกภาพการเป็น สมาชิกสภาผู้แทนราษฎรเมื่อวานนี้ว่า หากทำอะไรที่ไม่ผิดกฎหมายก็ให้ทำไป ซึ่งการยกเลิกการเกณฑ์ทหาร มีขั้นตอนอีกมาก ไม่ว่าจะเป็นเรื่องงบประมาณ รวมถึงจำนวนกำลังพลที่รับสมัครเข้ามาและอายุราชการ กองกำลังพลพลเอก ประวิตร ยังกล่าวถึง กรณีที่พลตำรวจเอก เสรีพิศุทธ์ เตมียเวส ประธานคณะกรรมาธิการป้องกันและปราบปรามการทุจริต ประพฤติมิชอบ สภาผู้แทนราษฎร มีหนังสือเชิญไปชี้แจง เรื่อง การถวายสัตย์ปฏิญาณตนไม่ครบถ้วนและร่างพระราชบัญญัติงบประมาณรายจ่ายประจำปีงบประมาณ 2563 ว่า เรื่องนี้จบไปแล้ว เพราะชี้แจงไปหมดแล้วทุกเรื่องและไม่กังวล หากพลตำรวจเอก เสรีพิศุทธ์ จะมีเรื่องอื่นๆ ให้ไปชี้แจงในครั้งต่อไปส่วนกรณีที่มีข่าวว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีปัญหากับสื่อมวลชนและแกนนำพรรคร่วมรัฐบาล พลเอก ประวิตรกล่าวว่า ไม่มีอะไรน่ากังวล เชื่อว่า นายอนุทิน สามารถแก้ปัญหาเองได้ ไม่จำเป็นต้องไปพูดคุยกันเรื่องนี้